**Rátót Község Önkormányzata Képviselő-testületének**

**…../2019. (…………..)önkormányzati rendeletea**

**Rátót község Szabályozási Tervének jóváhagyásáról, valamint**

**Helyi Építési Szabályzatáról szóló**

**7/2007. (IX.17.)önkormányzati rendeletének**

**módosításáról**

Rátót Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés  a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13.§ (1) bekezdésben meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 8. § (2) bekezdésében biztosított véleményezési jogkörében eljáró szervek véleményének kikérésével a következőket rendeli el:

**1.§**

Rátót Község Szabályozási Tervének jóváhagyásáról, valamint Helyi Építési Szabályzatáról szóló 7/2007. (IX.17.) önkormányzati rendelet (a továbbiakban: Rendelet) 11 § (5) bekezdése helyébe a következő rendelkezés lép:

**"(5) A telek oldalsó és hátsó határán a szomszédos telkek vonalán legfeljebb 1,80 méter magasságú kerítés létesíthető."**

**2.§.**

Hatályát veszti a Rendelet 7. § (2)-(8) bekezdése; 9. §-a; 11. § (2)-(3) bekezdése, (6) bekezdése; 13. § (3) bekezdése; 21. § (4)-(5) bekezdése; 24. § (8) bekezdése; 25. § (10), (18), (21)-(22) bekezdése; 31. § (2) bekezdés b) pontja, (3) bekezdése; 2. számú melléklete.

**3.§**

1. E rendelet 2019. …………. napján lép hatályba, és a hatályba lépését követő napon hatályát veszti.
2. E rendelet előírásait a hatálybalépését követően indult ügyekben kell alkalmazni.

Domiterné Molnár Annamária dr. Kelemen Marcell

**polgármester jegyző**

Záradék: Kihirdetve a Polgármesteri Hivatal hirdetőtábláján történő kifüggesztéssel 2019……………….napján.

**dr. Kelemen Marcell jegyző**